316 



Pteridophyta 



ikke leddelt. Rødder tilstede. Sporangierne enkeltvis paa Over- 

 siden af Bladgrunden eller paa Stængelen lige over denne, enrum- 

 mede; Sporofyllerne danner sædvanlig særlige Stande i Spid- 

 sen af Skuddene, men er ofte lidet forskellige fra de vegetative 

 Blade. 



Denne Underklasse indeholder kun to nulevende, lidet om- 

 fangsrige Familier, Lycopodiaceæ (isospore) og Selaginellaceæ 

 (heterospore), men var i det palæozoiske Tidsrum repræsenteret 

 ved de fuldstændig uddøde Familier Lepidodendracece og Sigil- 

 lariaceæ. 



1. Fam. Lycopodiaceæ, Ulvefodfamilien. Bladene har 

 ingen Ligula ved Grunden, Stængelen har ingen Tykkelsevækst. 

 Alle Sporer er ens. Forkimen stor, længe levende, tvekønnet, for- 

 lader Sporevæggen. 



Familien er næsten udelukkende repræsenteret af Slægten Lycopo- 

 dium (Ulvefod), af hvilken der kendes c. 100 

 Arter. Sporofyten bestaar hos denne af 

 grenede, oprette, eller delvis nedliggende 

 eller hængende Skud med talrige spredte 

 eller modsatte, undertiden kransstillede Bla- 

 de. Stængelen ender foroven i et flercellet 

 Meristem med en lille Gruppe af Initialcel- 

 ler; den grener sig dels ved Kløvning, dels 

 ved Sidegrening, idet Sideskuddene anlæg- 

 ges ovenfor de yngste Bladanlæg. De spredte 

 Blades Divergensvinkel er megetlille,f.Eks. 

 2 A, 2 A osv., og der er ofte Overgang fra den 

 spredte Stilling til Kransstilling; hos Ar- 

 ter med saadan Bladstilling er der ofte 

 stærkt fremtrædende Længdelinier. Bla- 

 dene er naale- eller skælformede; hos 

 Arter med sammentrykte Skud kan Bla- 

 dene være af forskellig Form, eftersom 

 de sidder paa Kanten eller paa Fladen 

 (Fig. 413). Et Tværsnit af Stængelen 

 viser en enkelt Centralcylinder (Stele), 

 der indeholder flere Vedplader med mellemliggende Sivæv; i de 

 oprette Skud er Vedpladerne radiært ordnede og oftest forenede 

 i Midten, i de nedliggende er de overvejende horizontalt stillede 



Fig. 412. Lycopodium cla- 

 vatum; s-h, Sporofyl med 

 Sporangium; s, Spore. 



(Schnizlein). 



